CELEX: C2007/283/16
Language: et
Date: 2007-11-24 00:00:00
Title: Kohtuasi C-388/07: Eelotsusetaotlus, mille esitas High Court of Justice (England & Wales), Queen's Bench Division (Administrative Court) (Ühendkuningriik) 9. augustil 2007  — The Queen, taotluse alusel, mille esitas Incorporated Trustees of the National Council for Ageing (Age Concern England) versus Secretary of State for Business, Enterprise and Regulatory Reform

24.11.2007   
            
            
               ET
            
            
               Euroopa Liidu Teataja
            
            
               C 283/9
            
         Eelotsusetaotlus, mille esitas High Court of Justice (England & Wales), Queen's Bench Division (Administrative Court) (Ühendkuningriik) 9. augustil 2007 — The Queen, taotluse alusel, mille esitas Incorporated Trustees of the National Council for Ageing (Age Concern England) versus Secretary of State for Business, Enterprise and Regulatory Reform
   (Kohtuasi C-388/07)
   (2007/C 283/16)
   Kohtumenetluse keel: inglise
   Eelotsusetaotluse esitanud kohus
   High Court of Justice (England & Wales), Queen's Bench Division (Administrative Court)
   Põhikohtuasja pooled
   
      Hageja: The Queen, taotluse alusel, mille esitas Incorporated Trustees of the National Council for Ageing (Age Concern England)
   
      Kostja: Secretary of State for Business, Enterprise and Regulatory Reform
   Eelotsuse küsimused
   Seoses nõukogu 27. novembri 2000. aasta direktiiviga 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1) (edaspidi „direktiiv”):
   1.   Riiklik pensioniiga ja direktiivi kohaldamisala
   
               i)
            
            
               Kas direktiivi kohaldamisala laieneb siseriiklikele eeskirjadele, mille kohaselt võib tööandja vabastada töölt vähemalt 65- aastase töötaja pensionilejäämise tõttu?
            
         
               ii)
            
            
               Kas direktiivi kohaldamisala laieneb siseriiklikele eeskirjadele, mille kohaselt võib tööandja vabastada töölt vähemalt 65-aastase töötaja pensionilejäämise tõttu, kui need eeskirjad on kehtestatud pärast direktiivi vastuvõtmist?
            
         
               iii)
            
            
               Võttes arvesse punktides i ja ii toodud küsimustele antud vastust,
               
                           1)
                        
                        
                           kas 1996. aasta seaduse artikkel 109 ja/või 156, ja/või
                        
                     
                           2)
                        
                        
                           määruse artiklid 30 ja 7 koostoimes määruse 8. ja 6. lisaga on siseriiklikeks õigusnormideks, mis sätestavad pensioniea direktiivi põhjenduse 14 mõttes?
                        
                     
         2.   Otsese vanuselise diskrimineerimise mõiste: õigustus
   
               iv)
            
            
               Kas direktiivi artikli 6 lõike 1 kohaselt võivad liikmesriigid ette näha, et erinevat kohtlemist vanuse alusel ei peeta diskrimineerimiseks, kui seda peetakse proportsionaalseks abinõuks õigustatud eesmärgi saavutamiseks, või kas direktiivi artikli 6 lõike 1 kohaselt peavad liikmesriigid määratlema erineva kohtlemise liigid, mis võivad olla sel viisil õigustatud, kehtestades loetelu või kasutades muud abinõu, mis vormi ja sisu poolest on analoogne artikli 6 lõikega 1?
            
         3.   Otsese ja kaudse diskrimineerimise õigustatuse kriteeriumid
   
               v)
            
            
               Kas direktiivi artikli 2 lõikes 2 sätestatud kriteeriumitel kaudse diskrimineerimise õigustamiseks ja direktiivi artikli 6 lõikes 1 sätestatud kriteeriumitel otsese vanuselise diskrimineerimise õigustamiseks on mingit olulist praktilist erinevust, ja kui on, siis milline?
            
         
      (1)  EÜT L 303, lk 16; ELT eriväljaanne 05/04, lk 79.